CELEX: E1994G0004
Language: el
Date: 1994-01-10 00:00:00
Title: ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 4/94/ΜΕ της 10ης Ιανουαρίου 1994 για τη σύσταση επιτροπής χρηματοδοτικού μηχανισμού

Avis juridique important

|

E1994G0004

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 4/94/ΜΕ της 10ης Ιανουαρίου 1994 για τη σύσταση επιτροπής χρηματοδοτικού μηχανισμού  

Επίσημη Εφημερίδα αριθ. L 085 της 30/03/1994 σ. 0079 - 0079

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 4/94/ΜΕ της 10ης Ιανουαρίου 1994 για τη σύσταση επιτροπής χρηματοδοτικού μηχανισμού Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλουμένης «η συμφωνία ΕΟΧ», και ιδίως το μέρος VIII και το άρθρο 1 παράγραφος 2 του πρωτοκόλλου 38,τη συμφωνία συνεργασίας μεταξύ των κρατών της ΕΖΕΣ και της Ευρωπαϊκής Τράπεζας Επενδύσεων (ΕΤΕ) όπως προσαρμόστηκε από το πρωτόκολλο προσαρμογής της συμφωνίας συνεργασίας, εφεξής καλουμένη «η συμφωνία συνεργασίας»,ΑΠΟΦΑΣΙΖΕΙ:Άρθρο 1 Για τη διαχείριση του χρηματοδοτικού μηχανισμού που θεσπίστηκε κατά την έννοια του άρθρου 116 της συμφωνίας ΕΟΧ, συνιστάται επιτροπή χρηματοδοτικού μηχανισμού, εφεξής καλούμενη «η επιτροπή».Άρθρο 2 1. Κάθε κράτος της ΕΖΕΣ, για το οποίο έχει τεθεί σε ισχύ η συμφωνία για τη Μόνιμη Επιτροπή των κρατών της ΕΖΕΣ, εκπροσωπείται στην επιτροπή και διαθέτει μία ψήφο.2. Πριν από την έναρξη ισχύος της συμφωνίας για τη Μόνιμη Επιτροπή των κρατών της ΕΖΕΣ για το Πριγκιπάτο Λιχτενστάιν, το Λιχνενστάιν μπορεί να συμμετέχει στις εργασίες της επιτροπής χωρίς, ωστόσο, να έχει δικαίωμα ψήφου.Άρθρο 3 Η επιτροπή διορίζει τον υπάλληλο σύνδεσης που εκτελεί συγχρόνως χρέη γραμματείας της επιτροπής. Ο υπάλληλος σύνδεσης εξασφαλίζει στενή και συνεχή συνεργασία μεταξύ της επιτροπής, της ΕΤΕ και της Επιτροπής των ΕΚ για την εκτέλεση της συμφωνίας συνεργασίας.Άρθρο 4 Οι αποφάσεις της επιτροπής λαμβάνονται με ομοφωνία, εκτός αν ορίζεται διαφορετικά στον κανονισμό λειτουργίας της.Άρθρο 5 Η επιτροπή λαμβάνει τα μέτρα που απαιτούνται για την ορθή λειτουργία του χρηματοδοτικού μηχανισμού και επιβλέπει τη διαχείρισή του. Ειδικότερα, παρέχει στην ΕΤΕ κατευθύνσεις σχετικά με τις δραστηριότητες που πρέπει να διεξαχθούν στο πλαίσιο της συμφωνίας συνεργασίας και αποφαίνεται για τις προτάσεις μειώσεων επιτοκίου και επιχορηγήσεων κατά την έννοια των άρθρου 2 παράγραφος 4 και 3 παράγραφος 2 του πρωτοκόλλου 38 της συμφωνίας ΕΟΚ, αντίστοιχα, όταν οι προτάσεις αυτές έχουν υποβληθεί από την ΕΤΕ στην επιτροπή για έγκριση και αφού έχει ενημερωθεί για τη γνώμη της Επιτροπής των ΕΚ.Άρθρο 6 Με την επιφύλαξη της έγκρισης από τη Μόνιμη Επιτροπή, η επιτροπή καθορίζει, με βάση τη συμφωνία συνεργασίας, το ποσό των δόσεων που πρέπει να καταβληθούν στο λογαριασμό των κρατών της ΕΖΕΣ στην ΕΤΕ και υπολογίζει το μερίδιο κάθε κράτους της ΕΖΕΣ καθώς και το ποσό που πρέπει αυτό να καταβάλει. Η ειδοποίηση πληρωμής αποστέλλεται από τον υπάλληλο σύνδεσης.Άρθρο 7 Η επιτροπή θεσπίζει τον κανονισμό λειτουργίας της, ο οποίος πρέπει να εγκριθεί από τη Μόνιμη Επιτροπή.Άρθρο 8 Η επιτροπή υποβάλλει στη Μόνιμη Επιτροπή εξαμηνιαίες εκθέσεις σχετικά με τις δραστηριότητές της και τη λειτουργία του χρηματοδοτικού μηχανισμού.Άρθρο 9 Η παρούσα απόφαση εφαρμόζεται άμεσα.Άρθρο 10 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 10 Ιανουαρίου 1994.Για τη Μόνιμη ΕπιτροπήΟ ΠρόεδροςAntti SATULI